Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 19/2001. (X. 10.) BM rendelethez
Paragraph Index: 23

c) Polgári jogból: Ismerje: — a személyhez fűződő jogok védelmének lehetőségeit; — a tulajdon és a birtok fogalmát; — a szerződés főbb jellemzőit; — a kártérítésre vonatkozó általános rendelkezéseket, különösen a munkáltató alkalmazottja, illetve a megbízott által okozott kárért való felelősségre vonatkozó szabályokat. Legyen jártas: — a felelős őrzés és a megbízás nélküli ügyvitel szabályaiban; — a birtokvédelem területén a jogos önhatalom alkalmazásában. 2.2. Szakmai ismeretek Ismerje: — a személy- és vagyonvédelmi tevékenységet folytató szervezetek és személyek működésére vonatkozó jogszabályok rendelkezéseit; — a szakmai kamarára vonatkozó főbb jogszabályok rendelkezéseit; — a személy- és vagyonőr általános feladatait és magatartási szabályait; — a figyelem, a benyomáskeltés, az önfegyelem szerepét; — a szolgálati feladatok ellátásával kapcsolatban felmerülő fontosabb fogalmakat; — az őrzött objektumok csoportosítását, azok biztonságát befolyásoló tényezőket; — a terület, a szállítmány biztonságának elemeit befolyásoló tényezőket; — a rendezvények csoportosítását, fajtáit és az egyes rendezvények biztosításának speciális feladatait; — az őr-, járőr-, kísérő szolgálat alapelveit, fogalmát; — a pénz- és értékszállítás, -kísérés általános szabályait, személyi és technikai feltételeit; — a személyőrző, biztosító szolgálat ellátása során alkalmazható ellenőrző, átvizsgáló és elhárító tevékenység szabályait; — a munkavédelemre, a tűzvédelemre, a katasztrófaelhárításra vonatkozó szabályokat; — az elektronikus jelző és riasztó rendszerek helyét, szerepét; — a mechanikus védelmi rendszerek működtetési lehetőségeit és feltételeit; — az elsősegélynyújtás szabályait (az eszméletvesztés, a mérgezés, a vérzések, a csonttörések, az égési sérülések elsődleges ellátásának módjait, az áramütéses balesetek sérültjeinek elsősegélyét, az újraélesztés szabályait); — a helyszín fogalmát, biztosításának követelményeit; — a környezetvédelem alapvető elveit, előírásait; — a katasztrófa meghatározását, a katasztrófahelyzet felszámolásában részt vevő szervezetek főbb jellemzőit és feladataikat; — a rendkívüli események megelőzésének és elhárításának szabályait. Legyen jártas: — a formaruhájára, felszerelésére és magatartására vonatkozó szabályok gyakorlati alkalmazásában; — az őr-, járőr-, kísérő őri szolgálatokra való felkészülésre, a szolgálat átadására, átvételére és teljesítésére vonatkozó szabályok alkalmazásában; — az objektumokba történő be- és kiléptetés, ruházat-, csomag- és szállítmány-ellenőrzés végrehajtásában; — az őrzött vagyont fenyegető magatartás felismerésében, az elkövető személy felszólításában, továbbá ellenszegülésének, támadásának elhárításában; — a szakmai tevékenység ellátásához szükséges mechanikai, elektronikai és egyéb védelmi eszközök kezelésében; — az őrzése alatt álló vagyontárgy átvételében, átadásában; — a személyőrző, biztosító szolgálat ellátására vonatkozó szabályok és módszerek alkalmazásában; — rendkívüli események, a jogos védelem és végszükség esetén foganatosítandó intézkedésekben; — a személy- és vagyonőrzésben alkalmazott személyés objektumőrző kutyák szolgálatellátásának, igénybevételének és alkalmazásának alapvető szabályaiban; — a közveszéllyel fenyegetés esetén, illetve a katasztrófával fenyegető helyzetben szükséges intézkedésekben; — a részére biztosított támadáselhárító önvédelmi eszközök jogszerű és szakszerű alkalmazásában; — a bűncselekmény elkövetésén tetten ért személy elfogásában, kísérésében és a hatóságnak történő átadásában; — szolgálati okmányainak vezetésében. Ismerje: — az emberi agresszió, erőszak, feszültség és konfliktus feloldásának lehetőségeit, módjait; — a kulturált fellépés, a bizalomkeltés, a kapcsolatteremtés módjait; — a helyszín biztosításának előírásait; — a hátrahagyott nyomok megőrzésének módjait; — a személy- és tárgyleírás módjait; — a hatékony kommunikáció eszközeit, — az alapvető kommunikációs technikákat és azok jelentőségét. 2001/110. szám 2.3. Önvédelmi ismeretek Legyen jártas: — a támadások elhárításában: ütések, rúgások alkalmazásában; — a fogásokból történő szabadulásban; — az eszközökkel történő támadások elhárításában; — az ellenszegülő személy testi erővel való kényszerítésében, kísérésében; — a különböző fegyveres támadások elhárításában; — a támadáselhárító eszközök szakszerű alkalmazásában. IV. A szakképesítés vizsgáztatási követelményei A személy- és vagyonőr szakmai vizsgát a szakképzésről

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes